钦定古今图书集成/明伦汇编/官常典/第788卷 > 刘瑾
## 钦定古今图书集成/明伦汇编/官常典/第788卷 > 刘瑾

按《宋史》本传：“瑾字元忠，吉州人，沆之子也。第进士，为
馆阁校勘。沆亡，得褒赠。知制诰张环草词，语涉讥贬，
瑾泣涕不能食，阖门衰绖，邀宰相自言。朝廷为改书，
命黜环为州，瑾亦坐衰月入公门，罢职，没丧不就官，
丐守坟墓。王素为请，以伸孝子之志。诏复职，迁集贤
校理、通判睦州，为淮南转运副使。召修起居注，加史”
馆修撰、河北转运使，拜天章阁待制、知瀛州。坐与世
居通问，徙明州。未行，改镇广州。与枢密院论戍兵不
合，改虔州。战櫂。都监杨从先奉旨募兵不至，擅遣其
子懋纠诸县巡检兵集郡下。瑾怒责之，遽发悖谬语，
懋诉瑾于朝，遂废于家。逾年，复待制、知江州，历福州、
秦州、成德军，卒。瑾素有操尚，所莅以能称。然御下苛
严，少纵舍，好面折人短，以故多致訾怨。